open-index/open-wikipedia-markdown huggingface dataset:
วัดโคกโพธิ์กุญชร

**วัดโคกโพธิ์เทพกุญชร** ตั้งอยู่ที่ตำบลตะลุง อำเภอเมืองลพบุรี จังหวัดลพบุรี สันนิษฐานว่าสร้างขึ้นในสมัยกรุงศรีอยุธยาตอนปลาย ต่อมาจึงกลายเป็นวัดร้าง ครั้นถึงประมาณปี พ.ศ. 2367 ในสมัยรัชกาลที่ 3 ประชาชนได้ร่วมใจกันบูรณะวัดขึ้นมาอีกครั้ง และเป็นวัดที่มีพระภิกษุจำพรรษามาจนถึงปัจจุบัน ได้รับพระราชทานวิสุงคามสีมาเมื่อ พ.ศ. 2515

สิงสำคัญภายในวัด คือ พระอุโบสถ เป็นอาคารก่ออิฐถือปูน ที่หน้าบันพบร่องรอยการประดับด้วยเครื่องถ้วย และมีพระเจดีย์ทั้งหมด 12 องค์ เป็นเจดีย์รายขนาดย่อมอยู่ด้านข้างและด้านหน้า และได้ขึ้นทะเบียนเป็นโบราณสถาน ประกาศในทะเบียนราชกิจจานุเบกษา เล่มที่ 117 ตอน 104ง 9 ตุลาคม 2543

## อ้างอิง

หมวดหมู่:สิ่งก่อสร้างในสมัยกรุงศรีอยุธยา
โคกโพธิ์เทพกุญชร
หมวดหมู่:โบราณสถานในจังหวัดลพบุรี
รูมาติซึม

**รูมาติซึม** หรือ **รูมาติสซั่ม** () หรือ **โรครูมาติก** () เป็นคำกว้าง ๆ หมายถึงปัญหาทางการแพทย์ที่เกิดกับข้อต่อและเนื้อเยื่อเกี่ยวพัน วิชาที่ศึกษาและการรักษาความผิดปกตินี้เรียกว่าวิทยารูมาติก (Rheumatology)

## อ้างอิง

## แหล่งข้อมูลอื่น
* สมาคมรูมาติสซั่มแห่งประเทศไทย
* American College of Rheumatology
* EULAR - The European League Against Rheumatism

หมวดหมู่:วิทยารูมาติก
ระบบการผลิตแบบลีน

**การผลิตแบบลีน** () คือ การใช้หลักการชุดหนึ่งในการระบุและกำจัดความสูญเปล่า เพื่อส่งมอบสินค้าที่ลูกค้าต้องการ และทันเวลา หรือกล่าวอีกนัยหนึ่ง ลีน คือ ปรัชญาในการผลิต ซึ่งถือว่าความสูญเปล่านั้น เป็นตัวทำให้เวลาที่ใช้ในการผลิตยาวนานขึ้น และควรมีการนำเทคนิคต่างๆ มาใช้ในการกำจัดความสูญเปล่าออกไป โดยมุ่งเน้นกำจัดความสูญเสีย (อังกฤษ:Waste/Muda) ทั้ง 7 ประการ ที่เกิดขึ้นในกระบวนการทำงาน ได้แก่
#การเคลื่อนไหวที่ไม่จำเป็น (อังกฤษ:Unnecessary Motion)
#การรอคอย (อังกฤษ:Idle Time/Delay)
#กระบวนการที่ขาดประสิทธิผล (อังกฤษ:Non-effective Process)
#การผลิตของเสียและแก้ไขงานเสีย (อังกฤษ:Defects and Reworks)
#การผลิตมากเกินไป (อังกฤษ:Overproduction)
#การเก็บวัตถุดิบคงคลังที่ไม่จำเป็น (อังกฤษ:Unnecessary Stock)
#การขนส่ง (อังกฤษ:Transportation)

## อ้างอิง

หมวดหมู่:การควบคุมคุณภาพ
หมวดหมู่:ธุรกิจ
หมวดหมู่:วิศวกรรมศาสตร์
การสัมภาษณ์

thumb|การสัมภาษณ์รายการโทรทัศน์

**การสัมภาษณ์** เป็นรูปแบบของการสนทนาระหว่างบุคคลสองคนหรือมากกว่า โดยผู้สัมภาษณ์จะถามคำถามเพื่อให้ข้อมูลจากผู้ที่ถูกสัมภาษณ์

การสัมภาษณ์จะมีจุดมุ่งหมายหลายแบบเช่น
* การสัมภาษณ์งาน
* การสัมภาษณ์เข้าเรียนต่อ

หมวดหมู่:วิธีการวิจัย
หมวดหมู่:การวิจัย
หมวดหมู่:การสำรวจ
จูบิโล อิวาตะ

**จูบิโล อิวาตะ** () เป็นสโมสรฟุตบอลในประเทศญี่ปุ่น ตั้งอยู่ที่เมืองอิวาตะ จังหวัดชิซูโอกะ ปัจจุบันเล่นอยู่ในเจ2 ลีก โดยคำว่า "จูบิโล" เป็น ภาษาโปรตุเกส หมายถึงความสุขหรือความปิติยินดี ขณะที่ตราโลโก้สโมสรได้รับแรงบันดาลใจมาจากนกแซวสวรรค์ ของญี่ปุ่น บริษัทใหญ่คือ บริษัท ยามาฮ่ามอเตอร์ จำกัด ซึ่งเป็นผู้ผลิตรถจักรยานยนต์ชั้นนำระดับโลกผู้ผลิตมอเตอร์นอกสถานที่และรถกอล์ฟ

ปัจจุบัน สโมสรมีผู้เล่นทีมชาติไทยมาค้าแข้งอยู่ด้วยคือ ปรเมศย์ อาจวิไล

## เกียรติประวัติ
### ระดับประเทศ
#### ลีก
***[[เจ1 ลีก]]** 
****ชนะเลิศ (4):** 1987–88, 1997, 1999, 2002

***[[เจ2 ลีก]]** 
****ชนะเลิศ (3):** 1982, 1992, 2021

#### ถ้วย
***[[เจลีกคัพ]]**
****ชนะเลิศ (2):** 1998, 2010
***[[ฟุตบอลชิงถ้วยพระราชทานสมเด็จพระจักรพรรดิ|ถ้วยสมเด็จพระจักรพรรดิ]]**
****ชนะเลิศ (2):** 1982, 2003

***[[เจแปนนิส ซูเปอร์คัพ]]**
****ชนะเลิศ (3):** 2000, 2003, 2004

### ระดับทวีป
***[[เอเอฟซีแชมเปียนส์ลีก]]**
****ชนะเลิศ (1):** 1998–99
***[[เอเชียนซูเปอร์คัพ]]**
****ชนะเลิศ (1):** 1999

## อ้างอิง

## แหล่งข้อมูลอื่น

*  
*  
* 
* 
* 


หมวดหมู่:สโมสรฟุตบอลในประเทศญี่ปุ่น
หมวดหมู่:สโมสรกีฬาที่ก่อตั้งในปี พ.ศ. 2515
หมวดหมู่:อิวาตะ
หมวดหมู่:สโมสรที่ชนะเลิศเอเอฟซีแชมเปียนส์ลีกอีลิท
อาดิดาส จาบูลานี

[thumb|200px|จาบูลานี ในการแข่งขัน[ฟุตบอลโลก 2010]]
thumb|200px|โจ'บูลานี เป็นลูกบอลที่ใช้ในการแข่งรอบชิงชนะเลิศ
**อาดิดาส จาบูลานี** () หรือที่นิยมเรียกสั้น ๆ ว่า **จาบูลานี** คือชื่อเรียก ลูกฟุตบอลที่ถูกผลิตขึ้นมาเพื่อใช้อย่างเป็นทางการในการแข่งขันฟุตบอลโลก 2010 ที่แอฟริกาใต้เป็นเจ้าภาพ  โดย บริษัทอาดิดาส บริษัทผลิตเครื่องกีฬารายใหญ่ของเยอรมนี โดยผู้ออกแบบคือ สถาบันเทคโนโลยีการกีฬาแห่งมหาวิทยาลัยลัฟโบโร ประเทศอังกฤษ และได้รับการรับรองจากสหพันธ์ฟุตบอลนานาชาติ หรือ ฟีฟ่า

จาบูลานี ถูกเปิดตัวอย่างเป็นทางการเมื่อวันที่ 4 ธันวาคม ค.ศ. 2009 ในงานจับสลากแบ่งกลุ่มฟุตบอลโลก 2010 ที่เมืองเคปทาวน์ ประเทศแอฟริกาใต้ 

โดยคำว่า *"จาบูลานี"* หมายถึง *"[[ความสุข]] และ การเฉลิมฉลอง"* ในภาษาซูลู อันหมายถึง เป็นสิ่งที่ทำให้แฟน ๆ ที่เข้ามาชมฟุตบอลโลกครั้งนี้นั้นมีความสุขนั่นเอง โดยภาษาซูลูถือเป็น 1 ใน 11 ภาษาอย่างเป็นทางการของแอฟริกาใต้และยังบ่งบอกถึงความเป็นตัวแทนของนักฟุตบอล 11 คนในแต่ละทีมอีกด้วย 

นอกจากนั้นฟีฟ่ายังได้ระบุว่า จาบูลานี คือ ลูกฟุตบอลรุ่นกลมที่สุดเท่าที่เคยผลิตมาแถมยังมีความเที่ยงตรงและแม่นยำมากที่สุดเวลาลอยอยู่บนอากาศ นอกจากนี้ยังยึดเกาะเป็นเยี่ยมในทุกสภาพอากาศและพื้น เพราะไม่ได้ใช้วิธีการเย็บและมีมวลทั้งลูกรวมกัน 380 กรัม

แต่ทว่า มีนักฟุตบอลหลายคนเมื่อได้ลองเล่น  จาบูลานี แล้วได้วิจารณ์ไปในทางไม่ดี โดยมักบอกว่าควบคุมทิศทางของลูกได้ยาก  อาทิ ทีมชาติอังกฤษ รวมถึง เดวิด ซีแมน อดีตผู้รักษาประตูทีมชาติอังกฤษและอาร์เซนอล โดยกล่าวว่า มันเป็นฝันร้ายของผู้รักษาประตู เป็นต้น แต่ทว่าทางอาดิดาส บริษัทผู้ผลิตก็มิได้สนใจต่อเสียงวิจารณ์นี้ โดยกล่าวว่าเพราะเป็นเทคโนโลยีใหม่ ที่ต้องใช้เวลาทำความคุ้นเคยกัน

ซึ่งในการแข่งขันครั้งนี้  จาบูลานี จะถูกใช้ในแต่ละแมตช์ แมตช์ละ 25 ลูก โดยที่จะมีการปักชื่อทีม 2 ทีมที่แข่งขันกัน ชื่อสนามและชื่อเมืองที่ใช้เป็นสถานที่แข่งขัน และวันเดือนปีที่แข่งลงในลูกฟุตบอลอีกด้วย 

นอกจากนี้แล้ว ยังมี **โจ'บูลานี** (Jo'Bulani) ซึ่งเป็นจาบูลานีที่มีลายเป็นสีขาวทอง  ไว้สำหรับใช้ในรอบชิงชนะเลิศ ในวันที่ 12 กรกฎาคม ค.ศ. 2010 ที่เมืองโจฮันเนสเบิร์ก อีกด้วย โดยคำว่า "โจ'บูลานี" เป็นผลงานการออกแบบโดยดีไซเนอร์ของอาดิดาส ชื่อ ยานเนกเก้ แวน อูร์ชอต เหตุที่ใช้ชื่อว่า โจ'บูลานี่ เพื่อเป็นเกียรติแก่เมืองโจฮันเนสเบิร์ก ที่มีชื่อเรียกสั้น ๆ ว่า โจ'เบิร์ก (Jo'burg) ที่มีฉายาว่า ดินแดนแห่งทองคำ (City of Gold) จึงใช้สีทองเป็นลายทองบนพื้นขาว และสีทองยังเป็นความหมายของการชิงชนะเลิศอีกด้วย ซึ่งครั้งนี้นับเป็นครั้งที่สองที่อาดิดาสได้ออกแบบลูกฟุตบอลสำหรับเพื่อใช้เฉพาะแมตช์ชิงชนะเลิศฟุตบอลโลกโดยเฉพาะ หลังจากที่เคยออกแบบลูกฟุตบอลสีทองชื่อ "ทีมไกสต์ เบอร์ลิน" (Teamgeist Berlin) สำหรับแมตช์ชิงชนะเลิศฟุตบอลโลก 2006 ระหว่างอิตาลี และฝรั่งเศส 

## อ้างอิง

หมวดหมู่:ฟุตบอลโลก 2010
หมวดหมู่:อุปกรณ์กีฬา
หมวดหมู่:ตราสินค้าอาดิดาส
20000 วรุณ

thumb|right
**20000 วรุณ** (; สัญลักษณ์: 16px) เป็นดาวเคราะห์แคระดวงใหญ่ในแถบไคเปอร์ เคยมีชื่อรหัสว่า ** ถูกค้นพบในวันที่ 28 พฤศจิกายน พ.ศ. 2543 โดย ดร. โรเบิร์ต แม็คมิลแลน มันจะเรียกว่าวัตถุพ้นดาวเนปจูน (วัตถุทีเอ็นโอ) ก็เรียกได้ มันมีอุณหภูมิ ≈ 43–41 เคลวิน (-230.15 ถึง -232.15 เซลเซียส)

## ขนาด
upright=1.5|thumb|right|การเปรียบเทียบดาวแคระต่าง ๆ
20000 วรุณ มีเส้นผ่าศูนย์กลางที่ไม่แน่ชัด อยู่ในระหว่าง 502-1060 กิโลเมตร

ตารางเปรียบเทียบของอุณหภูมิและเส้นผ่าศูนย์กลางของดาวแคระในภาพ:

## อ้างอิง

## แหล่งข้อมูลอื่น
*  Site updated Reretrived on 2006-07-10
* Orbital simulation from JPL (Java) / Ephemeris

หมวดหมู่:พลูติโน
ชั่วโมงแรงงาน

**ชั่วโมงแรงงาน** () หมายถึงปริมาณของงานที่แรงงานโดยทั่วไปสามารถทำได้ภายในหนึ่งชั่วโมง หน่วยดังกล่าวเป็นการประมาณค่าจำนวนของคนงานซึ่งไม่ถูกรบกวนจะต้องใช้ในการกระทำงานอย่างใดอย่างหนึ่งให้เสร็จลุล่วง ยกตัวอย่างเช่น การวิจัยและการเขียนเอกสารวิทยาลัยอาจต้องใช้ 20 ชั่วโมงแรงงาน การเตรียมงานเลี้ยงของครอบครัวอาจใช้ 10 ชั่วโมงแรงงาน

ชั่วโมงแรงงานไม่รวมไปถึงเวลาพักที่คนงานจะต้องใช้จากการทำงาน เช่น เพื่อพักผ่อน รับประทานอาหาร หรือเพื่อทำธุระส่วนตัวอื่น ๆ หากแต่นับเฉพาะเวลาที่ใช้ในการทำงานเพียงอย่างเดียวเท่านั้น ผู้จัดการนับชั่วโมงแรงงานและเพิ่มเวลาพักเพื่อประมาณค่าเวลาที่ใช้เพื่อทำงานให้เสร็จลุล่วง รวมไปถึง ในขณะที่การเขียนเอกสารคอร์สของวิทยาลัยอาจต้องใช้ 20 ชั่วโมงแรงงาน แต่ก็เกือบจะแน่นอนว่างานดังกล่าวจะไม่เสร็จภายในเวลา 20 ชั่วโมงติดต่อกัน เนื่องจากความคืบหน้าของงานจะถูกขัดขวางด้วยงานอื่น มื้ออาหาร การนอนหลับ และการพักผ่อน

## หน่วยที่คล้ายกัน
แนวคิดของชั่วโมงแรงงานยังสามารถใช้ได้กับ **man-day**, **man-week**, **man-month**, **man-year** เป็นหน่วยที่ใช้ในโครงการขนาดใหญ่ โดยมีความหมายถึงปริมาณที่แรงงานโดยทั่วไปสามารถทำได้ภายในหนึ่งวัน หนึ่งสัปดาห์ หนึ่งเดือน และหนึ่งปีตามลำดับ 

## อ้างอิง

* ''The Principles of Scientific Management''  F.W.Taylor, 1911, online
* ''Shop Management'', F.W.Taylor, 1911, online
* A Selection from Frederick Taylor's Essays , online

## แหล่งข้อมูลอื่น
**Man-years:**
* Man-year defined as 2000 hours: http://www.onr.navy.mil/02/matoc/05_09/solicitations/docs/05-0002-02.pdf  (Solicitation Number 05-0002-02: Support Services for the Office of Naval Research for the Legislative Affairs Office (United States Navy Office of Naval Research: Arlington, Virginia, USA, 2004)
* Man-year defined as 2087 man-hours: Report 5, International Federation Of Professional And Technical Engineers Local 32: San Diego, California, 2000 (counting 311 "Non-available/Nonproductive" man-hours)

หมวดหมู่:แรงงาน
หมวดหมู่:หน่วยปริมาตร
การบริหารจัดการคุณภาพโดยรวม

**การบริหารจัดการคุณภาพโดยรวม** (; **TQM**) เป็นแนวคิดในการบริหารซึ่งริเริ่มโดย ดับเบิลยู. เอ็ดเวิร์ดส์ เดมมิง แนวคิดของนี้เป็นแนวทางการบริหารองค์กรที่ยึดถือคุณภาพเป็นศูนย์กลาง และอาศัยการมีส่วนร่วมของสมาชิกทุกคนในองค์กร โดยมุ่งเป้าหมายไปที่ความสำเร็จระยะยาวขององค์กร จากความพึงพอใจของลูกค้า และเอื้อประโยชน์ต่อทุกคนในองค์กร และต่อสังคม ซึ่งปัจจุบันถือเป็นแนวคิดที่องค์กรส่วนใหญ่นิยมนำมาใช้เพื่อพัฒนาองค์กรของตน หนึ่งในเป้าหมายหลักของการบริหารจัดการคุณภาพโดยรวม คือ การลดข้อผิดพลาดที่เกิดขึ้นลงให้เหลือเพียง 1 ใน 1,000,000 ของหน่วยที่ผลิต

## ความหมาย
* คุณภาพ (QUALITY)
** การทำได้ตามข้อกำหนดอย่างต่อเนื่องสม่ำเสมอ
** ทำให้ลูกค้าพอใจ
** ทำให้ลูกค้าสุขใจ
** ทำให้มากกว่าที่ลูกค้าพอใจ เกินความคาดหวังของลูกค้า
* คุณภาพโดยรวม (TOTAL QUALITY)
** การปรับปรุงอย่างต่อเนื่องเพิ่มระดับความพอใจของลูกค้าให้สูงขึ้น
** ปรับปรุงเพื่อยอดขายขององค์กรในเวลาเดียวกันด้วย

## อ้างอิง

หมวดหมู่:การผลิต
ห้องสมุดรถไฟ

[right|250px|thumb|ห้องสมุดรถไฟ จังหวัดบุรีรัมย์ เป็นห้องสมุดที่ใช้ตู้สินค้า ออกแบบสีน้ำเงิน คาดด้วยสีเหลือง ปัจจุบันอยู่ที่[สถานีรถไฟบุรีรัมย์]]
**ห้องสมุดรถไฟ** เป็นห้องสมุดที่มีลักษณะคล้ายกับตู้โบกี้รถไฟ ที่ถูกดัดแปลงนำมาติดตั้งบนรางรถไฟ โดยใช้รถยก (รถเครน) เข้ามาช่วย สำหรับห้องสมุดรถไฟ จะมีตั้งแต่ 2 คันขึ้นไป เพื่อให้มีหนังสือหลายประเภท อยู่ในคนละตู้ และไม่แออัด หนาแน่น

## ในประเทศไทย
* **ห้องสมุดรถไฟ ของพลตำรวจตรี [[จรัมพร สุระมณี]]** เป็นห้องสมุดที่ใช้รถโดยสารรุ่นโบราณ ตกแต่งด้วยลวดลายสวยงาม มีคอมพิวเตอร์ให้ใช้บริการ
* **ห้องสมุดรถไฟ จังหวัดบุรีรัมย์** เป็นห้องสมุดที่ใช้ตู้สินค้า ออกแบบสีน้ำเงิน คาดด้วยสีเหลือง ปัจจุบันอยู่ที่สถานีรถไฟบุรีรัมย์
* **ห้องสมุดรถไฟ อำเภอหัวหิน จังหวัดประจวบคีรีขันธ์** เป็นห้องสมุดที่ใช้ตู้โดยสารปรับอากาศดัดแปลง รุ่น JR-West ออกแบบสีน้ำตาล คาดด้วยสีขาว จำนวน 2 คัน ปัจจุบันอยู่ที่สถานีรถไฟหัวหิน
* **ห้องสมุดรถไฟ จังหวัดหนองคาย** เป็นห้องสมุดที่ใช้ตู้โดยสารชั้น 3 ออกแบบสีไข่อ่อน จำนวน 2 คัน ตกแต่งสวนทางเข้าอย่างสวยงาม ปัจจุบันตั้งอยู่ที่สถานีรถไฟหนองคาย (ใหม่)
* **ห้องสมุดรถไฟ จังหวัดศรีสะเกษ** เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดบุรีรัมย์ มีจำนวน 5 คัน ปัจจุบันตั้งอยู่ที่สถานีรถไฟศรีสะเกษ
* **ห้องสมุดรถไฟ อำเภอลำปลายมาศ จังหวัดบุรีรัมย์** เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ ปัจจุบันตั้งอยู่ที่สถานีรถไฟลำปลายมาศ
* **ห้องสมุดรถไฟ จังหวัดสุรินทร์** เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ และ อำเภอลำปลายมาศ แต่มีจำนวน 4 คัน ปัจจุบันตั้งอยู่ที่สถานีรถไฟสุรินทร์
* **ห้องสมุดรถไฟ จังหวัดอุบลราชธานี** เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ อำเภอลำปลายมาศ และ จังหวัดสุรินทร์ มีจำนวน 5 คัน ปัจจุบันตั้งอยู่ที่สถานีรถไฟอุบลราชธานี
* **ห้องสมุดรถไฟ จังหวัดเชียงราย** เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ อำเภอลำปลายมาศ จังหวัดสุรินทร์ และจังหวัดอุบลราชธานี ปัจจุบันตั้งอยู่ที่บริเวณศาลากลางจังหวัดเชียงราย (หลังเก่า) จังหวัดเชียงราย
* **ห้องสมุดรถไฟ จังหวัดอุตรดิตถ์** เป็นห้องสมุดที่ใช้รถโดยสารรุ่นโบราณ สีเดิมคือ สีน้ำตาล-ขาว จำนวน 3 คัน ปัจจุบันตั้งอยู่ที่สถานีรถไฟอุตรดิตถ์ แต่ห้องสมุดนี้ไม่ค่อยได้เปิดใช้งาน
* **ห้องสมุดรถไฟ อำเภอกันตัง จังหวัดตรัง**

หมวดหมู่:ห้องสมุดในประเทศไทย
หมวดหมู่:การรถไฟแห่งประเทศไทย
สนทนาปัญหาบ้านเมือง

**สนทนาปัญหาบ้านเมือง** (2 สิงหาคม พ.ศ. 2524 - พ.ศ. 2540) เป็นรายการสนทนาเชิงข่าวเพื่อสร้างความเข้าใจอันดีต่อประชาชนในระบอบประชาธิปไตย   ออกอากาศทุกวันอาทิตย์ หลังข่าวภาคค่ำ ทางสถานีวิทยุโทรทัศน์กองทัพบกช่อง 5 และ สถานีโทรทัศน์สีกองทัพบกช่อง 7  

## ประวัติ
รายการนี้มาจากความคิดริเริ่มของ พลเอก อาทิตย์ กำลังเอก อดีตผู้บัญชาการทหารบก และ พลเอก วันชัย เรืองตระกูล อดีตเสนาธิการกองกำลังรักษาพระนคร  ที่จะให้มีรายการโทรทัศน์ประเภทสนทนาอภิปรายเกี่ยวกับเหตุการณ์หรือประเด็นปัญหาต่างๆ ในสังคม เพื่อหาทางออกของบ้านเมือง  โดยในช่วงปี 2524-2532  ทางกองทัพบก เป็นผู้รับผิดชอบการผลิตรายการทั้งหมด โดยทำการถ่ายทอดสดตอนละ 1 ชั่วโมง แต่ในช่วงปี 2532-2536 ได้ให้บริษัท แปซิฟิค อินเตอร์คอมมิวนิเคชั่น จำกัด เป็นผู้ร่วมผลิตโดยทำหน้าที่ตัดต่อรายการให้กระชับฉับไว มีการจัดฉากที่ทันสมัย มีการบันทึกเทปล่วงหน้า และถ่ายทอดสดเป็นบางครา  และในช่วงปี 2536-2540 ได้มีการยกเลิกการออกอากาศรายการทางช่อง 7 จึงเหลือทางช่อง 5 เพียงแห่งเดียว โดยมีการเปลี่ยนตัวผู้ร่วมผลิตเป็น กันตนา และ มีเดีย ออฟ มีเดียส์ ตามลำดับ พร้อมกับเปลี่ยนชื่อรายการเป็น *"สนทนา 45 นาที"* จนกระทั่งยุติออกอากาศ เนื่องจากสภาวะวิกฤตทางเศรษฐกิจเอเชีย

## ผู้ดำเนินการสนทนาที่มีชื่อเสียง
* วิษณุ เครืองาม
*ศ.คุณหญิงจินตนา ยศสุนทร
* เจิมศักดิ์ ปิ่นทอง
* สุทธิชัย หยุ่น
* สมเกียรติ อ่อนวิมล
* สุพัตรา สุภาพ
* ไชยา ยิ้มวิไล
* มณฑาณี ตันติสุข

## รางวัล
* รางวัลเมขลา รายการส่งเสริมความเข้าใจอันดีต่อประชาชน ปี 2528-2533

## อ้างอิง

## แหล่งข้อมูลอื่น
* คืนนี้มีอะไรอยู่ในกล่องภาพเชย ๆ บ้าง

หมวดหมู่:รายการโทรทัศน์ช่อง 5
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2524
หมวดหมู่:รายการทอล์กโชว์ไทยในคริสต์ทศวรรษ 1980
หมวดหมู่:รายการข่าวไทยในคริสต์ทศวรรษ 1980
หมวดหมู่:รายการทอล์กโชว์ไทยในคริสต์ทศวรรษ 1990
หมวดหมู่:รายการข่าวไทยในคริสต์ทศวรรษ 1990
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2540
วรรณศรี ศรีวรรณ

**วรรณศรี ศรีวรรณ** (เกิด 19 กุมภาพันธ์ พ.ศ. 2509) และอดีตเป็นนักแสดงชาวไทย มีผลงานทั้งแสดงภาพยนตร์และละคร ผลงานภาพยนตร์เช่นเรื่อง ชนคนโต (2529) และ ดังกว่าปืน (2529) 

สำเร็จการศึกษาระดับปริญญาเอก ปรัชญาดุษฎีบัณฑิต สาขาวิชารัฐประศาสนศาสตร์ คณะรัฐศาสตร์ มหาวิทยาลัยรามคำแหง (Philosophy of Public Administration, Political  Sciences, Ramkumheang University)

## ผลงานภาพยนตร์

* ชนคนโต (2529)
* ดังกว่าปืน (2529)
* กระทิงเหล็ก (2529)
* คนดิบ (2529)
* บุกเดี่ยว (2529)
* คาวน้ำผึ้ง (2530)
* รับจ้างตาย (2531)

### ละคร
* เจ้าขุนทอง (2530)
* ผาแดงนางไอ่ (2531)
* มิติมืด (2531)

## อ้างอิง

หมวดหมู่:นักแสดงหญิงชาวไทย
แบบสอบถาม

thumb|ตัวอย่างแบบสอบถาม
thumb|ตัวอย่างในภาษาไทย

**แบบสอบถาม** เป็นเครื่องมือในการวิจัยอย่างหนึ่ง ประกอบด้วยชุดคำถามเพื่อจุดประสงค์ในการรวบรวมข้อมูลจากผู้ตอบ ถึงแม้ว่าแบบสอบถามจะถูกนิยมใช้กันมากในการรวบรวมข้อมูลมาใช้ในการวิเคราะห์เชิงสถิติ แต่ทว่าไม่จำเป็นเสมอไป แบบสอบถามนั้นคิดค้นขึ้นมาครั้งแรกโดยฟรานซิส กัลตัน (Francis Galton)

แบบสอบถามจะมีจุดเด่นกว่าแบบสำรวจประเภทอื่นคือ ค่าใช้จ่ายต่ำ และมักจะมีรูปแบบคำตอบที่ชัดเจนซึ่งง่ายต่อการนำข้อมูลไปวิเคราะห์ต่อ

แบบสอบถามที่ดีจำเป็นต้องถูกออกแบบมาให้ผู้ตอบเข้าใจง่ายและไม่กำกวม

## อ้างอิง
* Mellenbergh, G.J. (2008). Chapter 10: Tests and Questionnaires: Construction and administration. In H.J. Adèr & G.J. Mellenbergh (Eds.) (with contributions by D.J. Hand), Advising on Research Methods: A consultant's companion (pp. 211--236). Huizen, The Netherlands: Johannes van Kessel Publishing.

หมวดหมู่:การวิจัย
หมวดหมู่:วิธีการวิจัย
เฟือร์เอลีเซอ

thumb|400px|โน้ตเพลง "เฟือร์เอลีเซอ" ช่วงเริ่มต้น

 (MIDI rendition)

**เฟือร์เอลีเซอ** (; แปลว่า *แด่เอลีเซอ*) เป็นชื่อที่นิยมใช้เรียกผลงาน **บากาเตลหมายเลข 25 ในบันไดเสียง เอ ไมเนอร์** ของลูทวิช ฟัน เบทโฮเฟิน ที่ลงวันที่ประพันธ์ไว้เมื่อวันที่ 27 เมษายน ค.ศ. 1810 เป็นหนึ่งในผลงานสำหรับเดี่ยวเปียโนของเบทโฮเฟินที่มีชื่อเสียงที่สุด ต้นฉบับโน้ตเพลงของผลงานชิ้นนี้ได้สูญหายไป และถูกค้นพบในภายหลังโดยลูทวิช โนล และเผยแพร่เป็นครั้งแรกเมื่อปี ค.ศ. 1865 หลังจากเบทโฮเฟินเสียชีวิตไปแล้ว 38 ปี

## ประวัติศาสตร์

จนถึงปัจจุบัน ยังเป็นข้อถกเถียงว่า "เอลีเซอ" นั้นหมายถึงสตรีผู้ใด นักประวัติศาสตร์ส่วนหนึ่งเชื่อว่าบุคคลผู้นั้นคือ เอลีซาเบ็ท เริคเคิล (Elisabeth Röckel, ค.ศ. 1793-1883) ผู้ซึ่งเป็นเพื่อนสนิทของเบทโฮเฟินมาตั้งแต่ปี ค.ศ. 1808 และมีชื่อเล่นว่า "เอลีเซอ" (Elise) ในขณะที่บางส่วนเชื่อว่า ลูทวิช โนล ที่เป็นผู้คัดลอกต้นฉบับโน้ตเพลงฉบับแรก ได้คัดลอกชื่อผลงานผิดจาก "Für Therese" เป็น "Für Elise" โดยเทเรเซอนั้นเป็นชื่อของ เทเรเซอ มัลฟัทที (Therese Malfatti von Rohrenbach zu Dezza) เป็นหญิงสาวที่เป็นเพื่อนและลูกศิษย์ ผู้ซึ่งเบทโฮเฟินเคยขอแต่งงานในปี ค.ศ. 1810 แต่กลับถูกปฏิเสธ

## ระเบียงภาพ

ไฟล์:Elisabeth Röckel.jpg|เอลีซาเบ็ท เริคเคิล (ค.ศ. 1793–1883)
ไฟล์:Therese Malfatti Anonymus.jpg|เทเรเซอ มัลฟัทที (ค.ศ. 1792–1851)


## อ้างอิง

## แหล่งข้อมูลอื่น
* 

หมวดหมู่:ผลงานของ ลูทวิช ฟัน เบทโฮเฟิน
หมวดหมู่:งานประพันธ์ดนตรีสำหรับเปียโน
หมวดหมู่:ผลงานที่เผยแพร่หลังมรณกรรม
เพลงล้อไล่ของพัคเค็ลเบิล

thumb|400px|โน้ตเพลงล้อไล่ของพัคเค็ลเบิล ช่วงเริ่มต้น

**เพลงล้อไล่และจิ๊กในบันไดเสียง ดี เมเจอร์** () หรือที่รู้จักกันดีในชื่อของ **เพลงล้อไล่ของพัคเค็ลเบิล** () หรือ **เพลงล้อไล่ในบันไดเสียง ดี เมเจอร์** () (PWC 37, T. 337, PC 358) เป็นผลงานประพันธ์ดนตรีบาโรกที่มีชื่อเสียงที่สุดของโยฮัน พัคเค็ลเบิล คีตกวีชาวเยอรมัน  สกอร์ดนตรีดั้งเดิมแต่งขึ้นสำหรับบรรเลงแบบเพลงล้อไล่ (canon) ด้วยไวโอลินสามตัว โดยมีการเดินเสียงเบสด้วยเครื่องดนตรีเช่นเชลโล ดับเบิลเบส หรือบาสซูน จับคู่กับจังหวะแบบจิ๊ก (jig) ในระดับเสียงเดียวกัน ไวโอลินทั้งสามตัวเล่นด้วยโน้ตและจังหวะเดียวกัน แต่เริ่มต้นบรรเลงไม่พร้อมกัน โดยห่างกัน 4 ห้องเสียงไล่ตามกันไป และประสานออกมาเป็นเพลง

ต้นฉบับผลงานชิ้นนี้สูญหายไปหลายปีเช่นเดียวกับผลงานชิ้นอื่น ๆ ของพัคเค็ลเบิลและศิลปินคนอื่นในคริสต์ศตวรรษที่ 17 เพิ่งถูกค้นพบในคริสต์ศตวรรษที่ 20 และเผยแพร่เป็นครั้งแรกในปี ค.ศ. 1919 โดยกุสทัฟ เบ็คมัน ได้รับการบันทึกเสียงเป็นครั้งแรกในปี ค.ศ. 1940 จากการบรรเลงโดยวงบอสตันป็อปสออร์เคสตรา อำนวยเพลงโดยอาร์เทอร์ ฟีดเลอร์

นักประวัติศาสตร์ตั้งสมมุติฐานว่า ผลงานชิ้นนี้อาจจะแต่งขึ้นสำหรับใช้บรรเลงในงานแต่งงานของโยฮัน คริสท็อฟ บัค พี่ชายคนโตของโยฮัน เซบัสทีอัน บัค เมื่อวันที่ 23 ตุลาคม ค.ศ. 1694

## อ้างอิง

## แหล่งข้อมูลอื่น
* pachelbelcanon.com

หมวดหมู่:ผลงานในปี พ.ศ. 2223
หมวดหมู่:ผลงานของ โยฮัน พัคเค็ลเบิล
หมวดหมู่:งานประพันธ์ดนตรีสำหรับไวโอลิน
แอร์ออนจีสตริง

**แอร์ออนจีสตริง** เป็นงานดนตรีสำหรับบรรเลงด้วยเครื่องสายและไวโอลิน เรียบเรียงโดยออกุสต์ วิลเฮล์ม  ดัดแปลงจากมูฟเมนต์ที่สองของ Aria **[[ออร์เคสตราลสวีต (บัค)|สวีตสำหรับออร์เคสตราหมายเลข 3 ในบันไดเสียง ดี เมเจอร์]]** (BWV 1068) ของโยฮัน เซบัสทีอัน บัค ที่แต่งขึ้นสำหรับเจ้าชายลีโอโปลด์แห่งอันฮาลท์-เคอเทิน ระหว่างปี ค.ศ. 1717 ถึง 1723

ออกุสต์ วิลเฮล์ม (1845-1908) เป็นนักไวโอลินชาวเยอรมัน เขาได้ปรับระดับเสียงเพลง จากเดิมในบันไดเสียง ดีเมเจอร์ เป็น ซีเมเจอร์ และดัดแปลงเล็กน้อย เพื่อให้สามารถเล่นเพลงนี้โดยใช้สายไวโอลิน สายจี เพียงเส้นเดียว ซึ่งเป็นที่มาของชื่อ "Air on the G String"

ผลงานชิ้นนี้ เป็นงานชิ้นแรกของบัคที่ได้รับการบันทึกเสียง บรรเลงโดยอเลกซานเดอร์ เวอร์ชไบโลวิช (Aleksandr Verzhbilovich) นักเชลโลชาวรัสเซีย ในปี ค.ศ. 1902 

## อ้างอิง

หมวดหมู่:ผลงานของ โยฮัน เซบัสทีอัน บัค
หมวดหมู่:งานประพันธ์ดนตรีสำหรับไวโอลิน
หมวดหมู่:ผลงานในคริสต์ทศวรรษ 1720
ฟุตบอลทีมชาติไนจีเรีย

**ฟุตบอลทีมชาติไนจีเรีย** ( มีฉายาว่า *Super Eagles*) เป็นตัวแทนทีมฟุตบอลจากสหพันธ์สาธารณรัฐไนจีเรีย อยู่ภายใต้การดูแลของสหพันธ์ฟุตบอลไนจีเรีย ( NFF ) มีผลงานระดับทวีปคือการคว้าแชมป์แอฟริกา คัพ ออฟ เนชันส์ ได้ 3 สมัย โดยหนล่าสุดคือการคว้าแชมป์เมื่อปี ค.ศ. 2013 ด้วยการเอาชนะทีมชาติบูร์กินา ฟาโซ ในรอบชิงชนะเลิศ ที่เมืองโจฮันเนสเบิร์ก ประเทศแอฟริกาใต้ และยังเคยได้เหรียญทองในโอลิมปิกฤดูร้อน 1996 ที่สหรัฐอเมริกา 

จากข้อมูลอันดับโลกฟีฟ่า ทีมชาติไนจีเรียเคยติดอันดับสูงสุดที่อันดับ 5 เมื่อเดือนเมษายน ค.ศ. 1994 ซึ่งเป็นอันดับโลกที่สูงที่สุดที่ทีมชาติจากทวีปแอฟริกาเคยทำได้

## อดีตผู้เล่นที่มีชื่อเสียง
* เจย์-เจย์ โอโคชา
* วิกเตอร์ โมเซส
* เอ็นวานโก้ คานู
* จอห์น โอบี มิเกล
* ยาคูบู ไอเยกเบนี

## อ้างอิง

ไนจีเรีย
หมวดหมู่:ฟุตบอลในประเทศไนจีเรีย
น
กุณฑีรา ปัจฉิมสวัสดิ์

**กุณฑีรา ปัจฉิมสวัสดิ์**  เป็นนักธุรกิจชาวไทย อดีตผู้ประกาศข่าวช่อง 9 เอ็มคอตเอชดี ช่อง 3 เอชดี และช่องวัน 31

## ประวัติ

กุณฑีราเริ่มต้นอาชีพในวงการสื่อสารมวลชนตั้งแต่ปี พ.ศ. 2550 ด้วยการเป็นผู้ประกาศข่าวทางสถานีโทรทัศน์โมเดิร์นไนน์ทีวี โดยรับผิดชอบหลายรายการ อาทิ ข่าวต้นชั่วโมง, ข่าวเด่นMCOT1, รายการบอกข่าวเล่าเรื่อง ก่อนย้ายมารับหน้าที่ผู้สื่อข่าวประจำรายการ ข่าว 3 มิติ ของกิตติ สิงหาปัด ทางสถานีวิทยุโทรทัศน์ไทยทีวีสีช่อง 3 แต่วันที่ 1 มกราคม พ.ศ. 2553

ปลายปี พ.ศ. 2554 กุณฑีราพักงานผู้ประกาศข่าว เพื่อเดินทางไปศึกษาต่อ การทำหมวกดั้งเดิมสไตล์อังกฤษ ที่ ลอนดอน คอลเลจ ออฟ แฟชั่น ประเทศอังกฤษ ด้วยความชื่นชอบแฟชั่นไอคอนย้อนยุคชื่อดัง ออเดรย์ เฮปเบิร์น มานาน และจุดเด่นที่เธอมักจะใส่หมวกทรงสวย ๆ แบบไม่ซ้ำกัน กุณฑีราจึงตัดสินใจบินไปเรียนการออกแบบหมวกโดยเฉพาะ ซึ่งครูสอนเป็นทีมงานของ ฟิลลิป เทรซี่ ช่างทำหมวกชื่อดังระดับโลก เป็นที่มาของการเปิด **มายด์ มิลิเนอรี่** (Mind Millinery) สตูดิโอหมวกแห่งแรกในประเทศไทย 

กุณฑีรา กลับเข้ามาในวงการข่าวอีกครั้งในปี พ.ศ. 2557 ในสังกัดช่องวัน ด้วยการทาบทามจาก นารากร ติยายน และ ภาคภูมิ พันธุ์สถิตย์ ให้เป็นผู้ประกาศข่าว ดำเนินรายการ ข่าวเที่ยงวัน ช่วง เศรษฐกิจวันนี้, วันทันข่าว, ข่าวคืนนี้ และ One Big World

## การศึกษา
* ระดับอนุบาลถึงมัธยมศึกษา โรงเรียนมาแตร์เดอีวิทยาลัย
* ระดับปริญญาตรี คณะบริหารธุรกิจ สาขาการตลาด วิทยาลัยนานาชาติ มหาวิทยาลัยมหิดล
* ระดับปริญญาโท สาขาการออกแบบ London College of Fashion เมืองลอนดอน ประเทศอังกฤษ
* ระดับปริญญาโท สาขามัณฑนศิลป์ The Fashion Institute of Design & Merchandising ลอสแอนเจลิส สหรัฐอเมริกา

## ผลงาน
### '''ผู้ประกาศข่าว'''

#### อดีต

*รายการ Your Zone ทางสถานีข่าวเนชั่น แชนแนล
*ช่วง ข่าวต้นชั่วโมง สถานีโทรทัศน์โมเดิร์นไนน์
*ผู้ประกาศข่าว ช่วง ข่าวเด่น MCOT 1 สถานีโทรทัศน์โมเดิร์นไนน์
*ผู้สื่อข่าวภาคสนาม รายการ บอกข่าวเล่าเรื่อง สถานีโทรทัศน์โมเดิร์นไนน์
*สืบจากข่าว ทาง สถานีวิทยุ อสมท โมเดิร์น เรดิโอ
*ผู้สื่อข่าวภาคสนาม รายการ ข่าว 3 มิติ สถานีวิทยุโทรทัศน์ไทยทีวีสีช่อง 3
*ผู้ประกาศข่าว รายการ วันทันข่าว ช่องวัน
*ผู้ประกาศข่าว รายการ ข่าวเที่ยงวัน ช่องวัน
*ผู้ประกาศข่าว รายการ ข่าวคืนนี้ ช่องวัน
*ผู้ประกาศข่าว รายการ One Big World ช่องวัน
*ผู้ประกาศข่าว รายการ ข่าววันศุกร์ ช่องวัน

### ผลงานละครโทรทัศน์
* บัลลังก์เมฆ (พ.ศ. 2558) ช่องวัน รับบท ผู้ประกาศข่าวภาคสนามช่องวัน (รับเชิญ)

### อื่นๆ
* เจ้าของธุรกิจสตูดิโอหมวก **มายด์ มิลิเนอรี่** (Mind Millinery)

**มายด์ มิลิเนอรี่** () เป็นสตูดิโอหมวกแห่งแรกในประเทศไทย ก่อตั้งขึ้นในปี พ.ศ. 2555 มีสาขาแรกอยู่ที่ มาร์เก็ตเพลสทองหล่อ ตามมาด้วยศูนย์การค้าเซ็นทรัล เอ็มบาสซี, เอ็มโพเรียม และพรอมเมนาดา รีสอร์ท มอลล์ จังหวัดเชียงใหม่ ตามลำดับ ในสหรัฐวางขายอยู่ที่ สถาบัน เดอะ แฟชั่น อินสติติว ออฟ ดีไซน์ แอนด์ เมอร์เชนไดซิ่ง () เมืองลอสแอนเจลิส ตั้งแต่ปี พ.ศ. 2559

## ดูเพิ่ม
* กุลนัดดา ปัจฉิมสวัสดิ์

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2526
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวช่อง 5
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้ประกาศข่าวสำนักข่าววันนิวส์
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:บุคคลจากวิทยาลัยนานาชาติ มหาวิทยาลัยมหิดล
เหตุการณ์ (ความน่าจะเป็น)

ในทฤษฎีความน่าจะเป็น **เหตุการณ์** คือเซตของผลลัพธ์ (สับเซตของแซมเปิลสเปส) ที่ถูกกำหนดสำหรับความน่าจะเป็นนั้น ๆ โดยทั่วไปแล้ว ถ้าแซมเปิลสเปสเป็นเซตจำกัด สับเซตใด ๆ ของแซมเปิลสเปสจะถือว่าเป็นเหตุการณ์ทั้งหมด (นั่นคือ สมาชิกทุกตัวของพาวเวอร์เซตเป็นเหตุการณ์) แต่อย่างไรก็ตามข้อความดังที่กล่าวมาก็ไม่ได้เป็นจริงเสมอไป

## ดูเพิ่ม
*ความน่าจะเป็น
ฟุตบอลทีมชาติสโลวาเกีย

**ฟุตบอลทีมชาติสโลวาเกีย** () เป็นตัวแทนทีมฟุตบอลจากประเทศสโลวาเกีย อยู่ภายใต้การดูแลของสมาคมฟุตบอลสโลวาเกีย หลังจากที่เชโกสโลวาเกียแยกตัวเป็นสาธารณรัฐเช็กและประเทศสโลวาเกีย จึงก่อตั้งสมาคมฟุตบอลสโลวาเกียในปี ค.ศ. 1993 ภายใต้ฟีฟ่าและยูฟ่า ฟุตบอลทีมชาติสโลวาเกียเข้ารอบฟุตบอลโลก 2010 เป็นครั้งแรกตั้งแต่ได้รับอิสระ

## ผู้เล่น
### ชุดปัจจุบัน
รายชื่อผู้เล่นที่ถูกเรียกตัวเพื่อลงแข่งขันรายการฟุตบอลชิงแชมป์แห่งชาติยุโรป 2024 ที่ประเทศเยอรมนี ประกาศรายชื่อผู้เล่นเบื้องต้น 32 คน ในวันที่ 27 พฤษภาคม วันที่ 7 มิถุนายน ได้มีการประกาศรายชื่อผู้เล่นรอบสุดท้าย โดยไม่มีดอมินิก ตากาช, มิคัล ตอมิช, มาตูช กเม็จ, ยากุป กาดัก, ดอมินิก ฮ็อลลี และรอเบร์ต ปอเลียวกา อยู่ในรายชื่อ

## ผลงาน
### ฟุตบอลโลก
* ฟุตบอลโลก 1930 - 1994 ดูเพิ่มที่ เชโกสโลวาเกีย
* ฟุตบอลโลก 1998 - ไม่ผ่านรอบคัดเลือก
* ฟุตบอลโลก 2002 - ไม่ผ่านรอบคัดเลือก
* ฟุตบอลโลก 2006 - ไม่ผ่านรอบคัดเลือก
* ฟุตบอลโลก 2010 - รอบ 16 ทีมสุดท้าย
* ฟุตบอลโลก 2014 - ไม่ผ่านรอบคัดเลือก
* ฟุตบอลโลก 2018 - ไม่ผ่านรอบคัดเลือก
* ฟุตบอลโลก 2022 - ไม่ผ่านรอบคัดเลือก
* ฟุตบอลโลก 2026 - ไม่ผ่านรอบคัดเลือก

### ฟุตบอลชิงแชมป์แห่งชาติยุโรป
* ฟุตบอลชิงแชมป์แห่งชาติยุโรป 2016 - รอบ 16 ทีมสุดท้าย
* ฟุตบอลชิงแชมป์แห่งชาติยุโรป 2020 - รอบแบ่งกลุ่ม
* ฟุตบอลชิงแชมป์แห่งชาติยุโรป 2024 - รอบ 16 ทีมสุดท้าย

## อ้างอิง

## แหล่งข้อมูลอื่น

*  of the Slovak Football Association
* Profile at FIFA official website
* Profile at UEFA official website
* RSSSF archive of results 1939–2009 
* RSSSF archive of most capped players and highest goalscorers

สโลวาเกีย
บ
คราม (อัลบั้ม)

**คราม** เป็นสตูดิโออัลบั้มชุดที่ 5 ของวงร็อค บอดี้สแลม และเป็นสตูดิโออัลบั้มชุดที่ 3 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล (อ๊อฟ บิ๊กแอส) เป็นโปรดิวเซอร์

อัลบั้ม "คราม" มีเพลงฮิตทุกเพลงในอัลบั้มได้แก่ "คราม" "เงา" "โทน" "ปล่อย" "คิดฮอด" "ทางกลับบ้าน" "Sticker" "เปราะบาง" "ความรัก" และ "แสงสุดท้าย" และอัลบั้มชุดนี้ของบอดี้แสลมเริ่มมีกลิ่นอายความเป็นดนตรีเพื่อชีวิตเข้ามาในบทเพลงบางเพลงในอัลบั้มชุดนี้ด้วย

## ประวัติของอัลบั้ม
คำว่า "คราม" เดิมทีเคยคิดที่จะเอามาตั้งเป็นชื่ออัลบั้มชุดที่ 4 ก่อนจะใช้ชื่อว่า เซฟมายไลฟ์ แต่ด้วยที่ยังไม่พร้อมที่จะสื่อสารออกมาเป็นเรื่องราวได้จึงต้องยุติไปก่อน จนมาถึงอัลบั้มชุดที่ 5 ก็พร้อมที่จะถ่ายทอดออกมา โดย ตูน มองว่าสีครามเป็นสีจริงของโลก เป็นสีจริงของชีวิต บางครั้งมองแล้วก็มีความสุข บางทีมองแล้วก็รู้สึกน่ากลัว ก็เลยนำมาเปรียบเทียบกับใจมนุษย์ที่ยากเกินจะหยั่งถึง คาดเดาไม่ได้ เหมือนอย่างในเพลงเปิดตัวที่มีชื่อเดียวกับอัลบั้ม

## เนื้อหาของเพลงในอัลบั้ม
ในส่วนของการเรียบเรียงดนตรีรวมถึงการร้องในเพลง "คราม" เป็นไปในลักษณะที่แสดงความเคลื่อนไหวจากอารมณ์นิ่งที่สุดไปจนถึงแรงที่สุด เพื่อที่จะได้อธิบายภาพของทะเลให้ได้มากที่สุด

เพลง "ความรัก" พูดถึงมุมมองความรักที่ไม่ว่ายังไงก็สวยงามเสมอแม้ความรักครั้งนั้นจะจบลงไปแล้วก็ตาม

เพลง "คิดฮอด" เขียนเนื้อร้องและทำนองเกิดมาจากความคิดของตูน ที่ว่าอยากทำอะไรที่แปลกใหม่ให้แตกต่างจากอัลบั้มชุดก่อน ๆ เลยนำดนตรีลูกทุ่งหมอลำมาผสมผสานกับดนตรีร็อก เพื่อต้องการนำเสนอความเป็นไทย โดยเพลงนี้ได้แขกรับเชิญพิเศษมาร่วมร้องอย่าง ศิริพร อำไพพงษ์ ซึ่งเป็นศิลปินลูกทุ่งหมอลำคนแรกที่ตูนนึกถึง

เพลง "ปล่อย" เป็นเพลงที่ในระหว่างซ้อมร้องอยู่นั้น ทำให้ตูนเห็นภาพความหลังของตัวเอง แล้วฟังเพลงห่างไกลเหลือเกิน ที่ร้องโดย ป๊อด ธนชัย อุชชิน สมาชิกวงโมเดิร์นด็อก เหมือนมีป๊อดเข้ามาปลอบใจ ก็เลยเป็นสาเหตุที่เลือกป๊อดมาร่วมร้องในเพลงนี้ โดยเนื้อเพลงบ่งบอกถึงการปลอบใจคนที่ผิดหวังในความรัก การร้องไห้ไม่ใช่สิ่งที่ผิด แต่เหมือนเป็นการเยียวยาตัวเองให้เข้มแข็งขึ้น

ส่วนเพลง "Sticker" เป็นเพลงจังหวะสนุกที่พูดถึงการให้กำลังใจตัวเองด้วยวิธีการใช้สติกเกอร์ โดยตูนได้แนวคิดเพลงนี้มากจากสติกเกอร์ที่อยู่ท้ายรถ เลยนำมาเปรียบเทียบกับโลกที่ดูวุ่นวาย หรือว่าต้องเอาสติกเกอร์แปะโลกนี้ไว้เพื่อให้โลกดูสดใสน่าอยู่มากขึ้น

เพลง "เงา" ซึ่งเป็นเพลงลำดับสุดท้ายของอัลบั้มพูดถึงในมุมมองของการขอบคุณคนที่เรารักสำหรับทุก ๆ อย่างเปรียบได้กับเงาที่คอยอยู่เคียงข้างเราเสมอ

## รายชื่อเพลง

## ดูเพิ่ม
* บีลีฟ
* เซฟมายไลฟ์
* ดัม-มะ-ชา-ติ

## อ้างอิง

หมวดหมู่:อัลบั้มเพลงของบอดี้สแลม
หมวดหมู่:อัลบั้มเพลงในปี พ.ศ. 2553
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่
ฟุตบอลทีมชาติเซอร์เบีย

**ฟุตบอลทีมชาติเซอร์เบีย** () เป็นตัวแทนทีมฟุตบอลจากประเทศเซอร์เบีย อยู่ภายใต้การดูแลของสมาคมฟุตบอลเซอร์เบีย ฟีฟ่าและยูฟ่าให้การรับรองว่าทีมชาติเซอร์เบียสืบทอดมาจากทีมชาติยูโกสลาเวียและทีมชาติเซอร์เบียและมอนเตเนโกร ใน ค.ศ. 2010 ทีมผ่านรอบคัดเลือกและเข้ารอบสุดท้ายของฟุตบอลโลกในนามฟุตบอลทีมชาติเซอร์เบียเป็นครั้งแรก และใน ค.ศ. 2018 ได้ผ่านเข้ารอบสุดท้ายของฟุตบอลโลกเป็นครั้งที่สอง

ทางฟีฟ่าและยูฟ่าพิจารณาให้เซอร์เบียเป็นผู้สืบทอดทั้งฟุตบอลทีมชาติราชอาณาจักรยูโกสลาเวีย และฟุตบอลทีมชาติเซอร์เบียและมอนเตเนโกร

## ประวัติ
* 1930 ยูโกสลาเวีย ได้อันดับที่ 4 ฟุตบอลโลก
* 1960 ยูโกสลาเวีย ได้รองแชมป์ฟุตบอลชิงแชมป์แห่งชาติยุโรป
* 1962 ยูโกสลาเวีย ได้อันดับที่ 4 ฟุตบอลโลก
* 1968 ยูโกสลาเวีย ได้รองแชมป์ฟุตบอลชิงแชมป์แห่งชาติยุโรป
* 1998 เซอร์เบียและมอนเตเนโกร ตกรอบ 16 ทีม ฟุตบอลโลก
* 2000 เซอร์เบียและมอนเตเนโกร ตกรอบ 8 ทีม ฟุตบอลชิงแชมป์แห่งชาติยุโรป
* 2006 เซอร์เบียและมอนเตเนโกร ได้รอบแบ่งกลุ่ม ฟุตบอลโลก หลังจากนั้นมอนเตเนโกรได้แยกตัวออกมา ทำให้เกิดทีมชาติเซอร์เบีย
* 2008 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
* 2010 เซอร์เบีย ตกรอบแบ่งกลุ่ม ฟุตบอลโลก โดยเป็นการเข้าแข่งฟุตบอลโลกครั้งแรกในชื่อเซอร์เบีย
* 2012 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
* 2016 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
* 2018 เซอร์เบีย ตกรอบแบ่งกลุ่ม ฟุตบอลโลก
* 2020 เซอร์เบีย ไม่ผ่านรอบคัดเลือกฟุตบอลชิงแชมป์แห่งชาติยุโรป
* 2022 เซอร์เบีย ตกรอบแบ่งกลุ่ม ฟุตบอลโลก
* 2024 เซอร์เบีย ตกรอบแบ่งกลุ่ม ฟุตบอลชิงแชมป์แห่งชาติยุโรป

## ผลงานการแข่งขัน
;ฟุตบอลโลก
* ในนามทีมชาติยูโกสลาเวีย
** 1930 – อันดับที่สี่
** 1950 – รอบแบ่งกลุ่ม
** 1954 – รอบก่อนรองชนะเลิศ
** 1958 – รอบก่อนรองชนะเลิศ
** 1962 – อันดับที่สี่
** 1974 – รอบแบ่งกลุ่มรอบสอง
** 1982 – รอบแบ่งกลุ่ม
** 1990 – รอบก่อนรองชนะเลิศ
** 1998 – รอบ 16 ทีมสุดท้าย
* ในนามทีมชาติเซอร์เบียและมอนเตเนโกร
** 2006 – รอบแบ่งกลุ่ม
* ในนามทีมชาติเซอร์เบีย
** 2010 – รอบแบ่งกลุ่ม
** 2018 – รอบแบ่งกลุ่ม
** 2022 – รอบแบ่งกลุ่ม
** 2026 – *กำลังแข่งขันรอบคัดเลือก*

;ฟุตบอลชิงแชมป์แห่งชาติยุโรป
* ในนามทีมชาติยูโกสลาเวีย
** 1960 – รองชนะเลิศ
** 1968 – รองชนะเลิศ
** 1976 – อันดับที่สี่
** 1984 – รอบแบ่งกลุ่ม
** 2000 – รอบก่อนรองชนะเลิศ
* ในนามทีมชาติเซอร์เบีย
** 2024 – รอบแบ่งกลุ่ม

## อดีตผู้เล่นคนสำคัญ
* ดรากัน ซาจิช
* ซีนีชา มิไฮโลวิช
* นีกอลา ซีกิช
* เนมันยา วีดิช
* สลาวีชา ยอคานอวิช

## เกียรติประวัติ
* **[[ฟุตบอลโลก]]**
** รอบรองชนะเลิศ: 1930
** อันดับที่สี่: 1962
* **[[ฟุตบอลชิงแชมป์แห่งชาติยุโรป]]**
** รองชนะเลิศ: 1960, 1968
* **[[ฟุตบอลในโอลิมปิกฤดูร้อน|โอลิมปิกฤดูร้อน]]**
****เหรียญทอง**: 1960
** เหรียญเงิน: 1948, 1952, 1956
** เหรียญทองแดง: 1984
* **[[เมดิเตอร์เรเนียนเกมส์]]**
** **ชนะเลิศ**: 1971, 1979

## ดูเพิ่ม
* ฟุตบอลหญิงทีมชาติเซอร์เบีย
* ฟุตซอลทีมชาติเซอร์เบีย

## อ้างอิง

## แหล่งข้อมูลอื่น

;ทางการ
*Football Association of Serbia&nbsp;– official site 
*FIFA profile
*Serbian National Football Team 
*UEFA team profile
*FIFA team profile

;ไม่ทางการ
*Beli Orlovi  
*Serbian football ที่ *xtratime.org*
*BeliOrlovi.rs&nbsp;– fan site 
*RSSSF&nbsp;– ''Serbia men's national football team international matches''


ซ
หมวดหมู่:ฟุตบอลในประเทศเซอร์เบีย
คณะบริหารธุรกิจ มหาวิทยาลัยรามคำแหง

**คณะบริหารธุรกิจ มหาวิทยาลัยรามคำแหง** () เป็นคณะหนึ่งในมหาวิทยาลัยรามคำแหง ที่จัดการเรียนการสอนหลักสูตรด้านวิชาบริหารธุรกิจ ก่อตั้งขึ้นตามพระราชบัญญัติมหาวิทยาลัยรามคำแหงในปี พ.ศ. 2514 

## ประวัติ
**คณะบริหารธุรกิจ มหาวิทยาลัยรามคำแหง** จัดตั้งตามพระราชบัญญัติมหาวิทยาลัยรามคำแหง พ.ศ. 2514 โดยมีหลักในการดำเนินงาน ให้เป็นสถาบันการศึกษาและวิจัยแบบตลาดวิชา
ซึ่งนักศึกษาจะมาเรียน หรือ ไม่มาเรียนที่มหาวิทยาลัยก็ได้ นับตั้งแต่ปี 2514 จนถึงปัจจุบัน คณะบริหารธุรกิจ มหาวิทยาลัยรามคำแหง ได้เปิด ทำการเรียน การสอน มาเป็นเวลา 52 ปี แล้ว
ในจุดเริ่มต้นมีที่ทำการเป็นอาคารชั้นเดียว ตั้งอยู่บริเวณอาคารสำนักบริการทางวิชาการและทดสอบ ประเมินผลปัจจุบัน ซึ่งรู้จักกันในนาม "ตึกเล้าไก่" มี ศาสตราจารย์ไพบูลย์ สุวรรณโพธิ์ศรี เป็นคณบดีคนแรกของคณะบริหารธุรกิจ
และเป็นหนึ่งในผู้ที่เริ่มก่อตั้งมหาวิทยาลัยรามคำแหง

# ปีการศึกษา 2514 : เป็นปีแรกที่จัดการเรียนการสอนในสาขาวิชาการบริหารทั่วไป
# ปีการศึกษา 2515 : เพิ่มสาขาวิชาที่เปิดสอน สาขาวิชาการบริหารทั่วไป สาขาวิชาการเงินและการธนาคาร สาขาวิชาการตลาด สาขาวิชาการบัญชี และสาขาวิชาเศรษฐศาสตร์
# ปีการศึกษา 2517 : ดำเนินการจัดตั้งคณะเศรษฐศาสตร์ เป็นคณะใหม่และได้แยกสาขาวิชาเศรษฐศาสตร์ออกจากคณะบริหารธุรกิจ ต่อมาคณะบริหารธุรกิจได้ย้ายที่ทำการมาอยู่ตึกใหม่ ชื่ออาคารศรีสัชชนาลัย จนถึงปัจจุบัน

## รายนามคณบดีตั้งแต่ก่อตั้งจนถึงปัจจุบัน
* ศาสตราจารย์ไพบูลย์ สุวรรณโพธิ์ศรี
* รองศาสตราจารย์วิชัย ธนรังสีกุล
* รองศาสตราจารย์เริงรัก จำปาเงิน
* รองศาสตราจารย์สัมพันธ์ ธาราทิพยกุล
* รองศาสตราจารย์สุวรรณี เดชวรชัย (9 พฤษภาคม 2561 - ปัจจุบัน)

## หลักสูตร


## อ้างอิง

## ดูเพิ่ม
* มหาวิทยาลัยรามคำแหง
* รายชื่อคณะบริหารธุรกิจในประเทศไทย

## แหล่งข้อมูลอื่น
* เว็บไซต์คณะบริหารธุรกิจ มหาวิทยาลัยรามคำแหง

รามคำแหง
บริหารธุรกิจ
บรานิสลัฟ อิวานอวิช

**บรานิสลัฟ อีวานอวิช** () เกิด 22 กุมภาพันธ์ ค.ศ. 1984) เป็นอดีตนักฟุตบอลชาวเซอร์เบียที่เล่นในตำแหน่งแบ็กขวาและเซ็นเตอร์แบ็กเป็นหลัก โดยเขาเล่นให้กับเวสต์บรอมมิชอัลเบียนเป็นสโมสรสุดท้าย

## เกียรติประวัติ

โลโคโมติฟมอสโก
*แชมป์รัสเซียนคัพ: 2006-07

เชลซี
*แชมป์พรีเมียร์ลีก: 2009-10, 2014-15, 2016-17
*แชมป์เอฟเอคัพ: 2008-09, 2009-10, 2011-12
*แชมป์คอมมิวนิตี้ ชิลด์: 2009
*แชมป์ลีกคัพ: 2013-15
*แชมป์ยูฟ่ายูโรปาลีก: 2012-13
*แชมป์ยูฟ่าแชมเปียนส์ลีก: 2011-12
*รองแชมป์ฟุตบอลชิงแชมป์สโมสรโลก: 2012

เซนิตเซนต์ปีเตอส์เบิร์ก
*แชมป์รัสเซียน พรีเมียร์ลีก: 2018-19, 2019-20
*แชมป์รัสเซียนคัพ: 2019-20

## อ้างอิง

## แหล่งข้อมูลอื่น
* http://www.national-football-teams.com/v2/player.php?id=15910
* 
* Branislav Ivanović national team profile at Reprezentacija.rs 
* Goal.com profile
* National team profile of Branislav Ivanović at Beli Orlovi 

หมวดหมู่:ผู้เล่นสโมสรฟุตบอลเชลซี
หมวดหมู่:นักฟุตบอลชาวเซอร์เบีย
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นสโมสรฟุตบอลเซนิตเซนต์ปีเตอส์เบิร์ก
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
แอนฟีลด์

**แอนฟีลด์** () เป็นสนามฟุตบอลในพื้นที่แอนฟีลด์, ลิเวอร์พูล, อังกฤษ และเป็นสนามเหย้าของสโมสรฟุตบอลลิเวอร์พูลมาตั้งแต่ก่อตั้งในปี ค.ศ. 1892 มีความจุ 61,276 ที่นั่ง ทำให้เป็นสนามฟุตบอลที่มีขนาดใหญ่ที่สุดอันดับที่ห้าในอังกฤษ แต่เดิมเป็นสนามเหย้าของสโมสรฟุตบอลเอฟเวอร์ตัน ตั้งแต่ ค.ศ. 1884–1891 ก่อนจะย้ายไปกูดิสันพาร์ก หลังจากมีเรื่องขัดแย้งกับประธานสโมสร

แอนฟีลด์ประกอบไปด้วยอัฒจันทร์สี่ด้าน ได้แก่ สปิออนค็อป, อัฒจันทร์หลัก, เซอร์ เคนนี ดัลกริช สแตนด์และอัฒจันทร์ฝั่งถนนแอนฟีลด์ สถิติจำนวนผู้ชมสูงสุดคือ 61,905 คน ในนัดการแข่งขันระหว่างลิเวอร์พูลกับวูฟแฮมป์ตันวอนเดอเรอส์เมื่อ ค.ศ. 1952 ต่อมาสนามฟุตบอลได้เปลี่ยนเป็นจากแบบยืนเป็นแบบมีที่นั่งทั้งหมดใน ค.ศ. 1994 อันเป็นผลมาจากรายงานเทย์เลอร์ ทำให้ความจุลดลง

ประตูทางเข้าสองฝั่งในสนามฟุตบอลตั้งชื่อตามอดีตผู้จัดการทีมลิเวอร์พูล บิลล์ แชงคลีและบ็อบ เพสลีย์ ผู้จัดการทีมทั้งสองได้รับเกียรติด้วยรูปปั้นนอกสนาม โดยแชงคลีเปิดตัวใน ค.ศ. 1997 อยู่ฝั่งอัฒจันทร์เดอะค็อป และเพสลีย์เปิดตัวในปี ค.ศ. 2020 อยู่ฝั่งอัฒจันทร์หลัก สนามฟุตบอลห่างจากสถานีรถไฟลิเวอร์พูลถนนไลม์ 

มีการเสนอใน ค.ศ. 2002 ให้สโมสรย้ายไปที่สนามฟุตบอลแห่งใหม่ที่อยู่ติดกับสแตนลีย์พาร์ก แต่หลังการเข้าซื้อกิจการสโมสรฟุตบอลลิเวอร์พูลโดย เฟนเวย์สปอร์ตส์กรุปใน ค.ศ. 2010 มีความชัดเจนว่าสิ่งนี้จะไม่เกิดขึ้น โดยมีการตัดสินใจขยายแอนฟีลด์แทน การก่อสร้างเพื่อขยายอัฒจันทร์หลักเริ่มต้นเมื่อวันที่ 8 ธันวาคม ค.ศ. 2014 การขยายอัฒจันทร์นี้ทำให้กลายเป็นหนึ่งในอัฒจันทร์แบบมีที่นั่งที่ใหญ่ที่สุดในฟุตบอลยุโรป เปิดให้สาธารณะเมื่อวันที่ 9 กันยายน ค.ศ. 2016 เพิ่มความจุของสนามเป็น 54,074 ที่นั่ง อัฒจันทร์ฝั่งถนนแอนฟีลด์อยู่ในขั้นตอนสุดท้ายของการปรับปรุงใหม่ในเดือนมีนาคม ค.ศ. 2024 และจะเพิ่มความจุสนามมากกว่า 61,000 ที่นั่ง

## อ้างอิง

## บรรณานุกรม
* 
* 
* 
* 
* 
* 
* 

## แหล่งข้อมูลอื่น

* แอนฟีลด์ ที่ ลิเวอร์พูลเอฟซี.คอม
* หน้าฟุตบอลกราวด์ไกด์

หมวดหมู่:สนามฟุตบอลในลิเวอร์พูล
หมวดหมู่:สนามฟุตบอลในประเทศอังกฤษ
หมวดหมู่:สนามฟุตบอลพรีเมียร์ลีก
หมวดหมู่:สโมสรฟุตบอลเอฟเวอร์ตัน
หมวดหมู่:สโมสรฟุตบอลลิเวอร์พูล
หมวดหมู่:สนามกีฬาที่สร้างเสร็จในปี พ.ศ. 2427
หมวดหมู่:สนามฟุตบอลอิงกลิชฟุตบอลลีก
ฟุตบอลทีมชาติสโลวีเนีย

**ฟุตบอลทีมชาติสโลวีเนีย** () เป็นตัวแทนทีมฟุตบอลจากประเทศสโลวีเนีย อยู่ภายใต้การดูแลของสมาคมฟุตบอลสโลวีเนียที่ก่อตั้งในยูโกสลาเวีย เริ่มแข่งขันครั้งแรกในปี ค.ศ. 1992 หลังจากที่แยกตัวออกจากยูโกสลาเวีย ในปี ค.ศ. 1991 ก่อนหน้านั้นผู้เล่นสโลวีเนียเล่นให้กับฟุตบอลทีมชาติยูโกสลาเวีย

ฟุตบอลทีมชาติสโลวีเนียสร้างความประหลาดใจด้วยการเข้ารอบฟุตบอลชิงแชมป์แห่งชาติยุโรป 2000 โดยเสมอกับนอร์เวย์และยูโกสลาเวีย แพ้เพียงสเปน 2-1 หลังจากนั้นทีมชาติสโลวีเนียประสบความสำเร็จเข้ารอบฟุตบอลโลก 2002 มีสถิติ ชนะ 6 เสมอ 6 อย่างไรก็ตามไม่สามารถเข้ารอบแพ้คัดออกได้ ต่อมาในฟุตบอลโลก 2006 ทีมชาติสโลวีเนียไม่ผ่านรอบคัดเลือก และในฟุตบอลโลก 2010 ทีมชาติสโลวีเนียเป็น 1 ใน 32 ทีมที่เข้ารอบสุดท้าย โดยสโลวีเนียอยู่กลุ่ม ซี ร่วมกับอังกฤษ, สหรัฐ และแอลจีเรีย สุดท้ายสโลวีเนียจบอันดับที่สามของกลุ่ม ไม่สามารถผ่านเข้าสู่รอบแพ้คัดออกได้

## อ้างอิง

## แหล่งข้อมูลอื่น

* Official website
* RSSSF archive of results
* RSSSF archive of most capped players and highest goalscorers
* Reports for all official matches

สโลวีเนีย
หมวดหมู่:ฟุตบอลในประเทศสโลวีเนีย
ไมเคิล แบรดลีย์

**ไมเคิล ชีฮาน แบรดลีย์** (; เกิด 31 กรกฎาคม ค.ศ. 1987) เป็นนักฟุตบอลชาวอเมริกัน ปัจจุบันลงเล่นในตำแหน่งกองกลาง และเป็นกัปตันทีมให้กับ โทรอนโต ใน เมเจอร์ลีกซอกเกอร์ และทีมชาติสหรัฐ

## อ้างอิง

## แหล่งข้อมูลอื่น

* 
* 
* ไมเคิล แบรดลีย์ ที่ SOFIFA 

หมวดหมู่:นักฟุตบอลชาวอเมริกัน
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในฟุตบอลโลก 2010
หมวดหมู่:บุคคลจากรัฐนิวเจอร์ซีย์
หมวดหมู่:นักฟุตบอลในโอลิมปิกฤดูร้อน 2008
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในเซเรียอา
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลโทรอนโต
ฟุตบอลทีมชาติแอลจีเรีย

**ฟุตบอลทีมชาติแอลจีเรีย** () หรือฉายาว่า  (จิ้งจอกทะเลทราย) เป็นตัวแทนทีมฟุตบอลจากประเทศแอลจีเรีย อยู่ภายใต้การดูแลของสหพันธ์ฟุตบอลแอลจีเรีย () ทีมชาติแอลจีเรียเข้าสู่รอบสุดท้ายของฟุตบอลโลกได้ 2 ครั้งติดต่อกันคือในปี 1982 และ 1986 โดยผลงานที่ดีที่สุดในรายการนี้ คือการเข้ารอบ 16 ทีมสุดท้ายในฟุตบอลโลก 2014  ทีมชาติแอลจีเรียยังชนะในการแข่งขันแอฟริกาคัพออฟเนชันส์สองสมัยในปี 1990 เมื่อเป็นประเทศเจ้าภาพในการจัด และอีกครั้งในปี 2019

## อดีตผู้เล่นที่มีชื่อเสียง
* ราบาห์ มาดเจอร์

## อ้างอิง

## แหล่งข้อมูลอื่น

แอลจีเรีย
หมวดหมู่:ฟุตบอลในประเทศแอลจีเรีย
อ
นกเค้าจุด

**นกเค้าจุด** (อังกฤษ: Spotted owlet; ชื่อวิทยาศาสตร์: *Athene brama*) เป็นนกล่าเหยื่อจำพวกนกเค้าแมวชนิดหนึ่ง ที่สามารถพบได้ในประเทศไทย 

มีลักษณะส่วนหัวกลมไม่มีขนชี้ขึ้นไปเหมือนหูอย่างนกเค้ากู่ (*Otus lempiji*)  มีจุดสังเกตอยู่ที่ขนคิ้วสีขาวที่เห็นได้เด่นชัด หัวค่อนข้างแบน บริเวณหัวจนถึงท้ายทอยสีน้ำตาลมีจุดเล็ก ๆ สีขาวประทั่วไป บริเวณตัวด้านบนซึ่งเป็นสีน้ำตาลก็มีจุด แต่จะมีขนาดใหญ่และกระจายมากกว่าบริเวณหัว บางทีใหญ่และเรียงตัวกันดูคล้ายบั้งมากกว่าจุด โดยเฉพาะด้านหลังคอที่จะเรียงตัวต่อกันคล้ายปลอกคอ ด้านล่างของลำตัวสีขาว แต่มีลายจุดสีน้ำตาลเช่นเดียวกัน นกตัวผู้และตัวเมียคล้ายคลึงกัน

โตเต็มที่มีความยาวจากปลายปากจรดปลายหางประมาณ 20 เซนติเมตร จัดว่าเป็นนกเค้าแมวขนาดเล็กชนิดหนึ่ง  ออกหากินในเวลากลางคืน โดยเริ่มออกจากรังตั้งแต่เวลาโพล้เพล้ เป็นนกที่บินได้เงียบมาก อาหารได้แก่ แมลงชนิดต่าง ๆ รวมถึงแมลงปีกแข็ง, หนูขนาดเล็กหรือนกขนาดเล็กชนิดอื่นที่นอนหลับบนต้นไม้  เมื่อเห็นเหยื่อจะพุ่งตัวกางกรงเล็บอันแข็งแรงและแหลมคมออกจับเหยื่อ ถ้าเหยื่อตัวเล็กจะกินเลยทันที ถ้าตัวใหญ่ก็นำกลับมาที่รังก่อนแล้วใช้กรงเล็บจับเหยื่อขึ้นมาฉีกกินจนหมด นกเค้าจุดที่อาศัยอยู่ตามหมู่บ้านอาจมีพฤติกรรมไล่จับแมลงที่มาเล่นไฟที่หลอดนีออน

มีการกระจายพันธุ์ที่ค่อนข้างกว้างขวาง โดยพบได้ตั้งแต่อิหร่าน, อัฟกานิสถาน, ปากีสถาน, อนุทวีปอินเดีย สำหรับภูมิภาคเอเชียตะวันออกเฉียงใต้ พบได้ที่พม่า, ไทย, กัมพูชา, ลาว และเวียดนาม สามารถปรับตัวให้เข้ากับสภาพแวดล้อมได้ทุกรูปแบบ ตั้งแต่ภูเขาสูงจากระดับน้ำทะเลถึง 400 เมตร จนถึงทะเลทราย ทั้งยังปรับตัวให้อยู่ในเมืองขนาดใหญ่ได้อีกด้วย โดยสามารถพบได้ตามที่ ๆ มีต้นไม้ใหญ่ร่มรื่นหรือตามสวนสาธารณะ เป็นนกที่ปรับตัวให้เข้ากับมนุษย์ได้ดีมากชนิดหนึ่งและไม่ค่อยกลัวมนุษย์  มีชนิดย่อยทั้งหมด 4 ชนิด (ดูในตาราง)

ฤดูผสมพันธุ์อยู่ในระหว่างเดือนกุมภาพันธ์ถึงเมษายน โดยรังวางไข่ของนกเค้าจุด จะใช้โพรงธรรมชาติหรือโพรงที่สัตว์อื่นทำไว้ หรือรอยแตกรอยแยกในตึก, เจดีย์, ซอกหลังคาตามอาคารเป็นรัง  อาจหาหญ้าหรือขนนกมารองพื้นรัง แต่ส่วนมากจะวางไข่กับพื้นเปล่าเลย วางไข่ครั้งละ3-5ฟอง ไข่มีลักษณะกลม ขนาด 37x27 มิลลิเมตร เปลือกไข่สีขาวเป็นมันเล็กน้อย นกทั้งสองเพศช่วยกันกกไข่ เช่นเดียวกับนกเค้าแมวชนิดอื่น ๆ  นกเค้าจุดจะกกไข่ทันทีตั้งแต่วางไข่ฟองแรก ลูกนกในรังจึงมีขนาดแตกต่างกันมาก เพราะออกจากไข่ไม่พร้อมกัน ใช้เวลาเลี้ยงลูกนกประมาณ 35-40วัน ลูกนกจะสามารถออกมานอกรังได้ 

ทั้งพ่อและแม่นกช่วยกันหาอาหารมาป้อนลูกอ่อน โดยจะออกหากินในเวลากลางวัน ถ้าเหยื่อเป็นชิ้นเล็ก ๆ จะส่งให้ลูกทั้งตัว ถ้าขนาดใหญ่ก็จะฉีกเป็นชิ้นเล็กให้ ลูกนกที่โตพอสมควรแล้วจะยังคงอยู่กับพ่อแม่อีกนาน บางครั้งอาจพบนกเค้าจุด 2-3ตัว อยู่บนต้นไม้เดียวกัน หรือเกาะกิ่งเบียดใกล้ชิดกันเสมอ ๆ โดยในตอนกลางวันจะเกาะกิ่งหลับอยู่บนต้นไม้ใบหนา หรือถ้ามีโพรงก็จะมุดเข้าไปหลบในโพรงเพื่อความปลอดภัย

เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 แต่ก็เป็นนกเค้าแมวอีกชนิดหนึ่งที่นิยมเลี้ยงเป็นสัตว์เลี้ยง
  

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
จุด
หมวดหมู่:นกที่พบในประเทศไทย
หมวดหมู่:นกที่เป็นสัตว์เลี้ยง
เยื่อบุช่องท้องอักเสบเองจากแบคทีเรีย

**เยื่อบุช่องท้องอักเสบจากเชื้อแบคทีเรียเกิดเอง** () เป็นภาวะที่เกิดมีการอักเสบของเยื่อบุช่องท้องขึ้นโดยไม่มีแหล่งติดเชื้อชัดเจน เกือบทั้งหมดพบในผู้ป่วยที่มีภาวะความดันพอร์ทัลสูงซึ่งมักเป็นผลตามของภาวะตับแข็ง นอกจากนี้ยังอาจพบในผู้ป่วยกลุ่มอาการเนโฟรติกได้อีกด้วย

การวินิจฉัย SBP ทำได้โดยการเจาะน้ำในช่องท้องออกมาตรวจ ถ้าน้ำในช่องท้องมีแบคทีเรียเป็นจำนวนมาก หรือมีเม็ดเลือดขาวชนิดนิวโตรฟิลเป็นจำนวนมาก จะเป็นการยืนยันให้น่าเชื่อว่ามีการติดเชื้อเกิดขึ้นจริง และต้องได้รับยาปฏิชีวนะเพื่อป้องกันภาวะแทรกซ้อนที่อาจเกิดตามมา

## อ้างอิง

หมวดหมู่:วิทยาทางเดินอาหาร
หมวดหมู่:โรคของเยื่อบุช่องท้อง
เหตุการณ์การสูญพันธุ์ยุคครีเทเชียส–พาลีโอจีน

[thumb|250px|ภาพจำลองเหตุการณ์[อุกกาบาตพุ่งเข้าชนโลก ซึ่งอาจเป็นสาเหตุของการสูญพันธุ์ครั้งนี้]]

**เหตุการณ์การสูญพันธุ์ยุคครีเทเชียส-พาลิโอจีน** เกิดขึ้นเมื่อราว 66 ล้านปีก่อน เป็นหนึ่งในการสูญพันธุ์ครั้งใหญ่ในประวัติศาสตร์โลก การสูญพันธุ์ครั้งนี้เกิดหลังเหตุการณ์การสูญพันธุ์ยุคไทรแอสสิก-จูแรสสิก ในช่วงปลายยุคครีเทเชียส ซึ่งกวาดล้างสิ่งมีชีวิตไปกว่า 70% หรือประมาณ 3 ใน 4 ของสายพันธุ์ทั้งหมดบนโลกรวมถึงพวกไดโนเสาร์ เทอโรซอร์ และสัตว์เลื้อยคลานใต้ทะเล สาเหตุการสูญพันธุ์ในครั้งนี้นั้นได้มีการสันนิษฐานว่าน่าจะมาจากอุกกาบาตที่พุ่งชนโลกบริเวณคาบสมุทรยูคาทาน ประเทศเม็กซิโก

## ทฤษฎีต่าง ๆ ที่อธิบายการสูญพันธุ์
* **ทฤษฎีอุกกาบาตชนโลก** เป็นทฤษฎีที่น่าเชื่อถือที่สุด โดยสาเหตุของทฤษฎีนี้ เพราะว่ามีการค้นพบหลุมอุกกาบาต ขนาด 10 กม. ในบริเวณแหลมยูกาตัน ประเทศเม็กซิโก และนอกจากนี้ยังมีแร่ธาตุอิริเดียม ที่พบมากในอุกกาบาต ในบริเวณแหลมยูกาตันด้วย ซึ่งแร่ธาตุอิริเดียม พวกนี้อาจมาจากอุกกาบาตที่พุ่งชนโลก ในบริเวณนั้น
* **ทฤษฎี[[ภูเขาไฟ]]ระเบิด** เป็นทฤษฎีที่น่าเชื่อถือเช่นเดียวอุกกาบาตพุ่งชนโลก ซึ่งภูเขาไฟทั่วโลกอาจระเบิดพร้อมกัน ทำให้พืชที่ไดโนเสาร์กินพืชกินนั้นเป็นพิษเมื่อมันกินเข้าไป ทำให้พวกไดโนเสาร์กินพืชต่างล้มตาย และเมื่อพวกกินเนื้อไม่มีอาหารคือพวกกินพืช พวกมันก็ล่ากันเอง จนสูญพันธุ์ในที่สุด
* **ทฤษฎีอากาศหนาวขึ้นและการเปลี่ยนแปลงกะทันหันของสภาพแวดล้อม**  โดยฤดูกาลในโลกอาจเปลี่ยนแปลง ทำให้มีหิมะตก จนอากาศหนาวขึ้น และเข้าสู่ยุคน้ำแข็ง พวกสัตว์อาจปรับตัวไม่ทันและสูญพันธุ์ในที่สุด 
* **ทฤษฎี[[ไข่ (ชีววิทยา)|ไข่]]ถูกสัตว์เลี้ยงลูกด้วยนมขโมย** สัตว์เลี้ยงลูกด้วยนมกินไข่อาจเพิ่มจำนวนขึ้น และเข้าไปกินไข่ของสัตว์อื่น แต่ถ้าเป็นเช่นนั้นสัตว์เลื้อยคลานใต้ทะเลพวกอิกธีโอซอร์ ที่ไม่วางไข่บนบกจะไม่สูญพันธุ์ รวมทั้งแอมโมไนต์ ปลาในมหายุคมีโซโสอิคด้วย

## อ้างอิง

## หนังสืออ่านเพิ่ม
* 

## แหล่งข้อมูลอื่น
* 
* 
* 
* 
* 
* 
* 
* 
* 

หมวดหมู่:ชีววิทยาวิวัฒนาการ
หมวดหมู่:ไดโนเสาร์
หมวดหมู่:การสูญพันธุ์
123

**123** เป็น จำนวนธรรมชาติ อยู่ถัดจาก 122 (หนึ่งร้อยยี่สิบสอง) และอยู่ก่อนหน้า 124 (หนึ่งร้อยยี่สิบสี่)

## ในทางคณิตศาสตร์
* **123** เป็นจำนวนลูคัส เป็นตัวเลขที่สิบเอ็ดของจำนวนเมียน-โชวลา

## อ้างอิง

หมวดหมู่:จำนวนเต็ม
ซูว็อนซัมซุงบลูวิงส์

**สโมสรฟุตบอลซูว็อนซัมซุงบูลวิงส์** (수원 삼성 블루윙즈) เป็นสโมสรฟุตบอลอาชีพในประเทศเกาหลีใต้ เล่นอยู่ในเคลีก ตั้งอยู่ที่เมืองซูว็อน ก่อตั้งขึ้นเมื่อปี พ.ศ. 2538 เป็นหนึ่งในสโมสรที่ประสบความสำเร็จสูงสุดทีมหนึ่งในเกาหลีใต้ 

## เกียรติประวัติ

### ภายในประเทศ
* **[[เคลีก]]** 
** ชนะเลิศ 4 ครั้ง - 1998, 1999, 2004, 2008
** รองชนะเลิศ 4 ครั้ง - 1996, 2006, 2014, 2015

* **โคเรียนเอฟเอคัพ**
** ชนะเลิศ 5 ครั้ง - 2002, 2009, 2010, 2016, 2019
** รองชนะเลิศ 3 ครั้ง - 1996, 2006, 2011

* **โคเรียนซูเปอร์คัพ**
** ชนะเลิศ 3 ครั้ง - 1999, 2000, 2005

* **โคเรียนลีกคัพ**
** ชนะเลิศ 6 ครั้ง - 1999, 1999s, 2000, 2001, 2005, 2008

### ระดับนานาชาติ
* **[[เอเอฟซีแชมเปียนส์ลีก]]**
** ชนะเลิศ 2 ครั้ง - 2001, 2002

* **เอเชียนคัพวินเนอร์คัพ**
** รองชนะเลิศ 1 ครั้ง - 1998

## อ้างอิง

## แหล่งข้อมูลอื่น
* เว็บไซต์ทางการสโมสร  
* กองเชียร์ 'GRAND BLEU' เว็บไซต์ทางการ  
* FIFA.com - Classic Club: ซูว็อนซัมซุงบูลวิงส์  


หมวดหมู่:สโมสรฟุตบอลในประเทศเกาหลีใต้
หมวดหมู่:ฟุตบอลในประเทศเกาหลีใต้
หมวดหมู่:สโมสรกีฬาที่ก่อตั้งในปี พ.ศ. 2538
หมวดหมู่:ซูว็อน
หมวดหมู่:สโมสรที่ชนะเลิศเอเอฟซีแชมเปียนส์ลีกอีลิท
สามก๊ก (ละครโทรทัศน์ พ.ศ. 2553)

**สามก๊ก** ได้รับการสร้างเป็นละครโทรทัศน์อีกครั้ง โดยเริ่มถ่ายทำตั้งแต่ปี พ.ศ. 2551 และออกฉายทางโทรทัศน์ครั้งแรกทางช่องเจียงซู, ช่องอันฮุย, ช่องฉงชิ่ง และช่องเทียนจิน ในวันที่ 2 พฤษภาคม พ.ศ. 2553 ด้วยทุนสร้างกว่า 180 ล้านหยวน (900 ล้านบาท) โดยละครโทรทัศน์ชุดนี้มีทั้งหมด 95 ตอน ตอนละ 40 นาที กำกับโดย เกา ซีซี เนื้อหาของสามก๊กชุดนี้ขาดเรื่องราวตอนต้นไป โดยเริ่มเปิดฉากตั้งแต่ตั๋งโต๊ะเข้าเมืองหลวงสถาปนาหองจูเหียบแล้ว จบลงตรงสุมาอี้ตาย เนื้อหาจึงไม่ครบสมบูรณ์เท่าสามก๊กฉบับละครโทรทัศน์ พ.ศ. 2537 ของช่องซีซีทีวี 

ในที่สุดในประเทศไทย ออกอากาศทางช่อง 3 ในวันจันทร์–ศุกร์ เวลา 18.20 น. ในวันจันทร์–พฤหัสบดี และ 18.00 น. ในวันศุกร์ ตั้งแต่วันที่ 30 มกราคม พ.ศ. 2560 โดยเลื่อนมาจากวันที่ 25 ตุลาคม พ.ศ. 2559 เนื่องจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยเป็นการซื้อลิขสิทธิ์มาแล้วตั้งแต่ปี พ.ศ. 2553 ที่ละครโทรทัศน์ชุดนี้ออกอากาศในจีน โดยก่อนที่จะฉาย ได้มีการสร้างสารคดีพิเศษทั้งหมด 5 ตอนในชื่อ **เปิดตำรา สามก๊ก** ทำการเบิกโรงเพื่อให้ผู้ชมทำความเข้าใจในเรื่องราวเสียก่อน เริ่มตอนแรกในวันที่ 23 มกราคม พ.ศ. 2560 เวลา 18.20 น. และตั้งแต่วันที่ 1 พฤษภาคม ปีเดียวกัน ได้ย้ายเวลาและสถานีฉายเป็น ช่อง 13 เวลา 21.00 น. ละครเรื่องนี้ออกอากาศต่อจากละครเรื่อง เปาบุ้นจิ้น และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง บูเช็คเทียน (เมื่ออกอากาศช่อง 3 เอชดี), งักฮุย แม่ทัพพิทักษ์แผ่นดิน (เมื่ออกอากาศช่อง 3 แฟมิลี่)

## รายชื่อตอน

## รายชื่อนักแสดงหลัก
เฉิน เจี้ยนบิน เป็น โจโฉ

หยู เหอเหว่ย เป็น เล่าปี่

ลู่ อี้ เป็น ขงเบ้ง

เหอ ยุ่นตง เป็น ลิโป้

หนี ต้าหง เป็น สุมาอี้

หยู หรงกวง เป็น กวนอู

จาง ป๋อ เป็น เป็น ซุนกวน

เนี่ย หยวน เป็น จูล่ง

เฉิน ห่าว เป็น เตียวเสี้ยน

หลิน ซินหยู เป็น ซุนฮูหยิน

หวง เหวยเต๋อ เป็น จิวยี่

## อ้างอิง

## แหล่งข้อมูลอื่น
* 

หมวดหมู่:สามก๊ก
หมวดหมู่:ละครโทรทัศน์จีนในปี พ.ศ. 2553
หมวดหมู่:ละครโทรทัศน์จีน
หมวดหมู่:ผลงานที่สร้างจากสามก๊ก
โรงเรียนมณีวัฒนา

**โรงเรียนมณีวัฒนา** เป็นโรงเรียนในกรุงเทพมหานคร ก่อตั้งขั้นเมื่อปี พ.ศ.2525 จนถึงปัจจุบันด้วยอุดมการณ์ของการทำงานในด้านการศึกษา เพื่อพัฒนาให้นักเรียนทุกคนเป็นบุคคลที่มีคุณภาพบริหารโดยอาจารย์ สมพล ใยมณี ผู้รับใบอนุญาตและ อาจารย์ สุทธิมาลย์ ใยมณี ผู้อำนวยการ ดำเนินการสอนโดยคณะครูผู้มีประสบการณ์และมีคุณวุฒิทางด้านการศึกษา ตั้งอยู่บนเนื้อที่ดิน 5 ไร่ 2 งาน 39 ตารางวา โรงเรียนมณีวัฒนาได้รับการพัฒนาการศึกษามาโดยตลอดอย่างต่อเนื่องจนถึงปัจจุบัน ได้รับการประเมินภายในจากหน่วยงานต้นสังกัด (สำนักบริหารงานคณะกรรมการส่งเสริมการศึกษาจาก สมศ. (สำนักงานรับรองมาตรฐานและประเมินคุณภาพการศึกษา องค์การมหาชน) รอบ 3 เป็นที่เรียบร้อยแล้วเมื่อเดือนสิงหาคม พ.ศ. 2554

## ประวัติ
โรงเรียนนี้ตั้งอยู่ในเขตบางแค แขวงหลักสอง จ.กรุงเทพมหานคร   ถนนเพชรเกษม  แขวงหลักสอง เขตบางแค กรุงเทพมหานคร สังกัดสำนักบริหารงานคณะกรรมการการส่งเสริมการศึกษาเอกชน (สช.) และขึ้นตรงกับเขตพื้นที่การศึกษากรุงเทพมหานครเขต 3 เปิดสอนตั้งแต่ระดับอนุบาล ถึงระดับประถมศึกษา ปัจจุบัน โรงเรียนมณีวัฒนา มีเนื้อที่ 4 ไร่ 3 งาน 89 ตารางวา

โรงเรียนมณีวัฒนา จัดตั้งเมื่อปี พ.ศ. 2525 เปิดทำการสอนเมื่อวันที่ 27 พฤษภาคม 2525 แต่เดิมโรงเรียนใช้ชื่อโรงเรียน "อนุบาลมณีวัฒนา"ผูรับใบอนุญาตท่านแรกคือ อาจารย์ละเมียด ใยมณี และมีอาจารย์สมพล ใยมณี เป็นผู้จัดการ มีอาจารย์สุทธิมาลย์ ใยมณีเป็นครูใหญ่ ต่อมาทางโรงเรียนได้ขอใบอนุญาตขยายประถมศึกษาในปีการศึกษา 2527 และได้ขออนุญาตเปลี่ยนชื่อ จากเดิมโรงเรียนอนุบาลมณีวัฒนามาเป็นโรงเรียนมณีวัฒนา ตั้งแต่ปีการศึกษา 2527 เป็นต้นมาจนถึงปัจจุบัน และใช้อักษรย่อของโรงเรียนว่า "ม.ณ.น."

ต่อมาปี พ.ศ. 2540 อาจารย์ละเมียด ใยมณี ผู้รับใบอนุญาตได้ถึงแก่กรรม อาจารย์สมพล ใยมณีได้เป็นผู้รับใบอนุญาตและผู้จัดการคนปัจจุบัน และมีอาจารย์สุทธิมาลย์ ใยมณี เป็นผู้อำนวยการโรงเรียน ซึ่งตำแหน่งผู้อำนวยการเป็นไปตามพระราชบัญญัติโรงเรียนเอกชน 2550     

ในปีการศึกษา 2525 เดิมที่นั้นโรงเรียนตั้งอยู่บนเนื้อที่ 2 ไร่ 24 ตารางวา มีอาคารเรียน 2 ชั้น 1 อาคาร  ซึ่งขณะนั้นเปิดสอนในระดับอนุบาล 1 - 2 ต่อมาในปี พ.ศ. 2527 โรงเรียนได้ขยายเปิดสอนในระดับอนุบาล 3 - ระดับประถมศึกษา และได้ซื้อที่ดินเพิ่มอีก 1 ไร่ 20 ตารางวา รวมเนื้อที่ของโรงเรียนขณะนั้น 3 ไร่ 44 ตารางวา และได้สร้างอาคารเรียนเพิ่มเป็น อาคาร 2 ชั้น 1 อาคาร ชั้นเดียว 1 อาคาร และอาคาร 4 ชั้นอีก 2 อาคาร

โรงเรีย นมณีวัฒนาได้มีการพัฒนาไปอย่างรวดเร็ว จึงต้องมีการขยายห้องเรียนเพิ่มขึ้นในปี พ.ศ. 2548 ทางโรงเรียนจึงได้ซื้อที่ดินเพิ่มขึ้นอีก 1 ไร่ 3 งาน 45 ตารางวา และสร้างอาคาร5 ชั้น ขึ้น อีก 1 อาคาร ใช้เป็นอาคารเรียนและอาคารเอนกประสงค์ 1 หลัง สำหรับใช้เป็นที่จัดประชุมและทำกิจกรรมต่างๆ สำหรับนักเรียนอนุบาลและนักเรียนประถมซึ่งอาคารทั้ง 2 แห่งนี้ได้สร้างเสร็จและเข้าไปใช้ เมื่อภาคเรียนที่ 2 ปีการศึกษา 2550 ที่ผ่านมา

ต่อมาเมื่อปี พ.ศ. 2551 ทางโรงเรียนได้ทำการรื้อถอนอาคารเรียนอนุบาล 2 ชั้น ด้านหน้า (อาคาร 1 ห้องธุรการ ) และสร้างอาคารเรียนหลังใหม่ 5 ชั้น ขึ้นมาแทน

## อาคารสำคัญในโรงเรียน
* อาคารละเมียดอุปถัมภ์
* อาคารห้องธุรการ
* อาคารใหม่ 5 ชั้น หน้าโรงเรียน
* อาคารม่วง - ขาว

## อ้างอิง

* โรงเรียนมณีวัฒนา

## แหล่งข้อมูลอื่น
* เว็บไซต์โรงเรียนมณีวัฒนา
* ศิษย์เก่าโรงเรียนมณีวัฒนาใน FACEBOOK 
* ศิษย์เก่าโรงเรียนมณีวัฒนาใน  Hi 5
* The Alumni ManeewattanaSchool

มณีวัฒนา
มณีวัฒนา
มณีวัฒนา